**Likumprojekta “Grozījums Finanšu stabilitātes nodevas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums Finanšu stabilitātes nodevas likumā” (turpmāk – likumprojekts) mērķis ir radīt vienreizēju kompensējošu instrumentu kredītiestādēm, kas līdz 2021.gada 1.jūlijam būs ieviesušas saimnieciskās darbības ieņēmumu kontu likuma “Par nodokļiem un nodevām” izpratnē. Likumprojekts paredz kredītiestādēm, kas līdz norādītajam termiņam būs ieviesušas minēto saimnieciskās darbības ieņēmumu kontu, tiesības samazināt budžetā maksājamo finanšu stabilitātes nodevas par 2021.gadu summu par minētā konta ieviešanas faktiskajiem izdevumiem nepārsniedzot 50000,00 *euro.*Likumprojekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 22.septembra sēdes protokola Nr.55; §38, 5.punkts. Finanšu ministrijas un biedrības “Latvijas Finanšu nozares asociācija” pārstāvju iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 22.septembra sēdes protokola Nr.55 38§ 5.punktu **Finanšu ministrijai uzdots līdz 2021.gada 1.februārim iesniegt izskatīšanai Ministru kabinetā normatīvo aktu projektus**, lai noteiktu vienkāršotu nodokļu nomaksas risinājumu. Lai ieviestu vienkāršotu nodokļu nomaksas risinājumu saimnieciskās darbības ieņēmumu kontu (turpmāk – SDI konts), Valsts ieņēmumu dienestam un kredītiestādēm ir nepieciešams izstrādāt un ieviest attiecīgus grozījumus informācijas sistēmās. Lai nodrošinātu vienkāršota nodokļu nomaksas risinājuma ieviešanu (t.sk. veiktu izmaiņas informācijas sistēmās) ar 2021.gada 1.jūliju, nepieciešams savlaicīgi pieņemt attiecīgu regulējumu, veikt normatīvo aktu grozījumus, kas saistīti ar SDI konta ieviešanu.Tā kā šis likumprojekts ir saistīts ar Likumprojektu “Grozījumi likumā “Par nodokļiem un nodevām””, kas nosaka SDI konta regulējumu, tad SDI konta ieviešanas noteiktais termiņš - 2021. gada 1.jūlijs, noteikts pamatojoties uz Likumprojektā “Grozījumi likumā “Par nodokļiem un nodevām”” ietvertā regulējuma spēka stāšanos, kas ir noteikts 2021.gada 1.jūlijs. SDI konta ieviešana līdz 2021.gada jūlijam kredītiestādēm, kas nolems nodrošināt šāda konta ieviešanu un piedāvāšanu klientiem, radīsies papildus neplānotas izmaksas, *kas nebūs paredzētas kredītiestāžu plānotajās budžeta izmaksās*. Pēc būtības, lai arī kredītiestādes iesaistīsies tikai vienkāršotā nodokļa nomaksas risinājuma īstenošanā, t.i., sniedzot atbalstu nodokļa iekasēšanas nodrošināšanai, tomēr ir nepieciešams rast risinājumu, kredītiestāžu, kas būs līdz 2021.gada 1.jūlijam ieviesušas SDI kontu, neplānoto izmaksu kompensācijai. Šāda izmaksu kompensācija tiek paredzēta, kā motivējošs pasākums risinājuma, kas ir paredzēts, lai radītu motivējošu vidi nodokļu samaksai, mazinātu administratīvo slogu, ierobežotu ēnu ekonomiku, radītu modernu un uz jaunākajām tehnoloģijām balstītu nodokļa administrēšanas rīku, tādējādi sekmējot mazā biznesa un valsts attīstību, ieviešanai..Šobrīd kredītiestāžu rīcībā nav informācijas cik lielā mērā un kāds skaits nodokļu maksātāju SDI kontus izmantos. Saskaņā ar biedrības “Latvijas Finanšu nozares asociācija” pārstāvju sniegto informāciju SDI konta ieviešanas izmaksas kredītiestādei vidēji tiek lēstas ap 50000,00 *euro*. Ņemot vērā minētās aplēses, šo papildus izmaksu, kas saistītas ar strauju informācijas sistēmu pielāgošanu, segšanai, biedrība “Latvijas Finanšu nozares asociācija” lūdz noteikt vienreiz piemērojamu finanšu stabilitātes nodevas (turpmāk – nodeva) maksājuma valsts budžetā samazinājumu, kredītiestādēm, kas ieviesīs SDI kontu. Likumprojekta pārejas noteikumu 3.punktā paredzēto nodevas samazinājumu ir tiesīgs **piemērot katrs nodevas maksātājs**, kas nodrošinās SDI konta ieviešanu līdz 2021.gada 1.jūlijam. Šī norma nav attiecināma uz tiem nodevas maksātājiem, kas SDI kontu neplāno ieviest vai neieviesīs līdz norādītajam termiņam. Kompensējošajam mehānismam ir noteikts ierobežots laiks, jo kā jau minēts iepriekš, tas tiek paredzēts kā motivējošs pasākums.Lai nodrošinātu savlaicīgu SDI konta izveides izmaksu attiecināšanu, pārejas noteikumu 5.punkts paredz nodevas maksātājam tiesības attiecīgā ceturkšņa nodevas maksājumu samazināt par faktiskajām SDI konta ieviešanas izmaksām, kas kopumā nepārsniedz *50000,00euro* kā tas noteikts šo pārejas noteikumu 3.punktā. Tas nozīmē, ka nodevas maksātāja uzkrātie izdevumi SDI konta ieviešanai samazina attiecīgajā 2021.gada ceturksnī aprēķināto nodevas maksājumu vai atsevišķos gadījumos varēs tikt ieskaitīts turpmāko taksācijas periodu nodevas maksājumos. Lai nodrošinātu vienlīdzīgu normas piemērošanu attiecībā uz visiem nodevas maksātājiem, pārejas noteikumu 6.punkts paredz, ka gadījumā, ja nodevas maksātājam, kas līdz 2021.gada 1.jūlijam ir ieviesis SDI kontu un ar tā ieviešanu saistītās izmaksas, nepārsniedz 50000,00*euro*, pārsniedz 2021.gadā aprēķināto nodevas summu, ir tiesības, šo nesegto izmaksu summu ņemt vērā turpmākajos nodevas ceturkšņa maksājumos. Šī punkta piemērošanai nodevas maksātājs ievēro pārejas noteikumu 4.punktā norādītās prasības, kas nozīmē, ka nodevas maksātājam ir jāsniedz Finanšu un kapitāla tirgus komisijai informācija par nesegto ar SDI konta ieviešanu saistīto izmaksu segšanas grafiks turpmākajos periodos. Gadījumos, kad nodevas maksātājs kopā ar ceturkšņa maksājumu grafiku Finanšu un kapitāla tirgus komisijai ir iesniedzis plānoto SDI konta izveides izmaksu aprēķinu un to segšanas grafiku, un saskaņā ar pārejas noteikumu 3.punktu samazinājis nodevas maksājumu, bet līdz 2021.gada 1.jūlijam SDI kontu nav ieviesis, zaudē tiesības piemērot šādu kompensējošo pasākumu. Tādējādi, nodevas maksātājam saskaņā ar likuma 5.panta piekto daļu 30 dienu laikā ir jāveic attiecīgajā budžeta ieņēmumu kontā summas, par kuru tika samazināts nodevas maksājums, iemaksa. Likumprojektā iekļautā prasība, kas liedz nodevas maksātājam uz SDI konta pakalpojumu cenu attiecināt SDI konta ieviešanas izmaksas, kas samazina nodevas maksājumu, bet uz šo prasību nav attiecināma izmaksu pārsnieguma (kas pārsniedz *50000,00euro*) daļa.Lai nodrošinātu, ka Finanšu un kapitāla tirgus komisijai, kas administrē nodevu, nerodas papildus administratīvo slogs, veicot izmaiņas tās esošajās IT sistēmās, lai nodrošinātu likumprojektā paredzēto vienreiz piemērojamo atvieglojumu, kā arī, lai nebūtu nepieciešams veikt grozījumus Ministru kabineta 2011.gada 24.maija noteikumos Nr.396 "Noteikumi par finanšu stabilitātes nodevas taksācijas perioda deklarāciju un tās aizpildīšanas kārtību", likumprojekta šo pārejas noteikumu 5.punktā iekļauta kārtība kādā atvieglojums piemērojams.Ņemot vērā, ka likumprojekts paredz kredītiestādēm samazināt maksājamo FSN, ja tās izvēlas ieviest SDI kontu norādītajā termiņā, savukārt tās, kas neizvēlēsies attiecīgajā termiņā ieviest SDI kontu šādu atvieglojumu negūs, līdz ar to pasākums būtu uzskatāms par selektīvu un ieviešams saskaņā ar komercdarbības atbalsta regulējumu un klasificējams kā komercdarbības atbalsts. Ņemot vērā minēto ir secinājums, ka pasākumā izpildās visas Komercdarbības atbalsta kontroles likuma 5.pantā minētās pazīmes un tas kvalificējas kā komercdarbības atbalsts un ir ieviešams saskaņā ar komercdarbības atbalsta regulējumu, piemēram, kā *de minimis* atbalsts saskaņā ar Komisijas 2013.gada 18.decembra Regulas (ES) Nr. 1407/2013 *par Līguma par Eiropas Savienības darbību 107. un 108. panta piemērošanu de minimis atbalstam* nosacījumiem. Ieviešot pasākumu ar *de minimis* regulējumu. Tādējādi likumprojekts paredz, ka nodevas maksātājs ir tiesīgs šo atvieglojumu piemērot tikai pēc tam, kas Finanšu un kapitāla tirgus komisija ir sniegusi izvērtējumu par nodevas maksātāja – atbalsta saņēmēja atbilstību regulējuma prasībām un ir pieņemts lēmums par *de minimis* atbalsta piešķiršanu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Finanšu un kapitāla tirgus komisija  |
| 4. | Cita informācija | Projekts tiek virzīts kā steidzams. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētās kredītiestādes (izņemot elektroniskās naudas institūcijas) un to filiāles dalībvalstīs un ārvalstīs, kā arī dalībvalstīs un ārvalstīs reģistrēto kredītiestāžu filiāles Latvijas Republikā, kurām būs radušies papildus izdevumi, kas saistīti ar saimnieciskās darbības ieņēmumu konta ieviešanai. |
| 2. | Tiesiskā regulējuma ietekme uz tautsaimniecību un administratīvo slogu | Šobrīd kredītiestāžu rīcībā nav informācijas cik lielā mērā un kāds skaits nodokļu maksātāju SDI kontus izmantos, līdz ar to precīzs administratīvais slogs nav aprēķināms. Regulējuma ieviešana paredz tiesības kredītiestādēm, kas izvēlās ieviest saimnieciskās darbības ieņēmumu kontu līdz 2021.gada 1.jūlijam, piemērot maksājamās nodevas samazinājumu  |
| 3. | Administratīvo izmaksu monetārs novērtējums | Šobrīd kredītiestāžu rīcībā nav informācijas cik lielā mērā un kāds skaits nodokļu maksātāju SDI kontus izmantos, līdz ar to administratīvā sloga monetārs novērtējums nav precīzi aprēķināms. Saskaņā ar biedrības “Latvijas Finanšu nozares asociācija” pārstāvju sniegto informāciju SDI konta ieviešanas izmaksas kredītiestādei vidēji tiek lēstas ap *50000,00 euro*. Likumprojektā ietvertais regulējums paredz tiesības kredītiestādēm, kas izvēlās ieviest saimnieciskās darbības ieņēmumu kontu līdz 2021.gada 1.jūlijam, piemērot maksājamās nodevas samazinājumu |
| 4. | Atbilstības izmaksu monetārs novērtējums | Šobrīd kredītiestāžu rīcībā nav informācijas, cik lielā mērā un kāds skaits nodokļu maksātāju SDI kontus izmantos, līdz ar to atbilstības izmaksu monetārais novērtējums nav precīzi aprēķināms (pamatojums šīs sadaļas 2.punktā).  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  8 000 000 |  0 |  **4 785 000** |  - 800 000 |  **4 881 000** |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  8 000 000 |  0 |  **4 785 000** |  - 800 000 |  **4 881 000** |  0 |  0 |
| 1.2. valsts speciālais budžets | 0  | 0 | 0 | 0 | 0 | 0  | 0 |
| 1.3. pašvaldību budžets | 0  | 0 | 0 | 0 | 0 | 0  | 0 |
| 2. Budžeta izdevumi | 0  | 0 | 0 | 0 | 0 | 0  | 0 |
| 2.1. valsts pamatbudžets | 0  | 0 | 0 | 0 | 0 | 0  | 0 |
| 2.2. valsts speciālais budžets | 0  | 0 | 0 | 0 | 0 | 0  | 0 |
| 2.3. pašvaldību budžets | 0  | 0 | 0 | 0 | 0 | 0  | 0 |
| 3. Finansiālā ietekme |  8 000 000 |  0 |  **4 785 000** |  - 800 000 |  **4 881 000** |  0 |  0 |
| 3.1. valsts pamatbudžets |  8 000 000 |  0 |  **4 785 000** |  - 800 000 |  **4 881 000** |  0 |  0 |
| 3.2. speciālais budžets | 0  | 0 | 0 | 0 | 0 | 0  | 0 |
| 3.3. pašvaldību budžets | 0  | 0 | 0 | 0 | 0 | 0  | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | - 800 000 | X | 0 | 0 |
| 5.1. valsts pamatbudžets | 0 | - 800 000 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pamatojoties uz FTKT datiem par tirgus dalībniekiem, indikatīvi noteiktā **ietekme ir -0,8 milj.euro**.Ietekmes aprēķinā pieņemts, ka kredītiestādes, kuru faktiskais finanšu stabilitātes nodevas apjoms 2019.gadā ir pārsniedzis 50000,00*euro*, 2021.gadā samazinās nodevas maksājumus par SDI konta izstrādes izmaksām maksimālajā apmērā -50000,00*euro*, |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Šis likumprojekts ir saistīts ar Likumprojektu “Grozījumi likumā “Par nodokļiem un nodevām””, kas nosaka SDI konta regulējumu, tādējādi šis likumprojekts izskatīšanai Saeimā ir virzāmi vienotā likumprojektu paketē. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts paredz komercdarbības atbalsta sniegšanu, ievērojot Komisijas 2013. gada 18. decembra regulas (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam prasības, proti, sniedzot komercdarbības atbalstu, atbalsta sniedzējam ir jāpārbauda, tai skaitā vai atbalsta pretendents atbilst regulas 1. pantam (neatbalstāmās darbības un nozares) 3. pantam (piešķiramais *de minimis* atbalsts nepārsniedz maksimālo apmēru viena vienota uzņēmuma līmenī), 5. pantam (atbalstu kumulācija), 6. pantam (*de minimis* atbalsta uzskaites nosacījumi un dokumentu glabāšanas nosacījums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013. gada 18. decembra regulas (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (Komisijas regula Nr. 1407/2013) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr. 1407/2013 | Likumprojekta pārejas noteikumu 9. punkts | Regulas prasības tiek ieviestas pilnībā. | Likumprojekta vienības neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādājot vienkāršotā nodokļu nomaksas risinājuma – SDI konta regulējumu, ir notikušas konsultācijas ar biedrības “Latvijas Finanšu nozares asociācija” pārstāvjiem.  |
| 2. | Sabiedrības līdzdalība projekta izstrādē | Likumprojekts tika nosūtīts biedrībai “Latvijas Finanšu nozares asociācija” (turpmāk arī – Biedrība) saskaņošanai. Biedrība izteica **priekšlikumu** likumprojektā noteikt, ka par saimnieciskās darbības ieņēmumu konta ieviešanas dienu uzskatāma diena, ko kredītiestāde ir paziņojusi Finanšu un kapitāla tirgus komisijai kā pakalpojuma pieejamības dienu, paziņojumam pievienojot norādi uz tās mājaslapu par šāda pakalpojuma pieejamību klientiem. Sākotnējās saskaņošanas laikā Biedrība norādīja, ka, ņemot vērā, ka vēl nav zināms, kurā datumā Saeima pieņems un kad likuma grozījumi stāsies spēkā, kā arī to, ka nav zināms, kad Valsts ieņēmumu dienests publicēs XML shēmas, pēc kurām kredītiestādes pusē var sākt IT izstrādes darbus, lūdzam kā termiņu noteikt nevis konkrētu datumu, bet gan ne mazāk kā 8 mēnešu laikā no dienas, kad Valsts ieņēmumu dienests publicējis XML shēmas. Šis termiņš atbilst Biedrības 2020. gada 19. novembra vēstulē Nr. 1-23/209\_e paustajam, pieņemot, ka shēmas tiek publicētas mēneša laikā kopš likuma grozījumu pieņemšanas. Biedrība vērsa uzmanību, ka, balstoties uz tās līdzšinējo lielu IT projektu par informācijas apmaiņu ieviešanas pieredzi starp valsti un privāto sektoru, **maz ticams, ka saimnieciskās darbības ieņēmumu kontu var ieviest ātrāk par 2021.gada ceturto ceturksni.** Šāda apjoma projektam būs nepieciešama arī testēšana, kas veicama kopā ar Valsts ieņēmumu dienestu. Līdz ar to ieviešanas darbi nav atkarīgi tikai no kredītiestādēm vien. Jāņem arī vērā, ka kredītiestādei saimnieciskā darbības ieņēmumu konta pakalpojumus vēl papildus būs jāsaskaņo ar Finanšu un kapitāla tirgus komisiju kā jauns pakalpojums tad, kad visas atbilstošās iekšējās procedūras būs izstrādātas. |
| 3. | Sabiedrības līdzdalības rezultāti | Biedrības “Latvijas Finanšu nozares asociācija” priekšlikums ņemts vērā un iekļauts likumprojekta 3.punktā.Likumprojektā termiņš nav mainīts, jo attiecīgo termiņa pagarinājumu var paredzēt tikai saistībā ar Likumprojektā “Grozījumi likumā “Par nodokļiem un nodevām”” noteiktajiem termiņiem un tā tālāku virzību. Ņemot vērā, ka nav zināms, cik ātrā laikā likumprojektu paketi būs iespējams izskatīt Saeimā un kādi lēmumi tiks pieņemti Saeimā attiecībā uz likumprojektu paketē iekļauto likumprojektu spēkā stāšanos, tad jautājums par šī likumprojekta normu piemērošanas termiņiem varētu tikt aktualizēts likumprojektu paketi izskatot Saeimā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu un kapitāla tirgus komisija un Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav |

Finanšu ministrs J. Reirs

Cāne 67095518

Sanda.Cane@fm.gov.lv

v\_sk. = 2683